Rune Dahl

Rune Dahl (født ca 1960) er en norsk TV- og radiomann og lokalpolitiker (H).

Dahl var på 80-tallet tilknyttet flere lokalradioer i Oslo, blant dem Radio Alpha, Radio City, Antenne Oslo og Radio Oslo. Han var programleder for Radio 1 i Oslo fra 1989 til 2001. Fra høsten 2004 jobbet han i Kanal 24 og var inntil juni 2010 programleder og sportssjef i Radio Norge. I 2009 vant han prisen for Årets beste radio-DJ under Prix Radio. Etter en seks år lang pause gjorde han januar 2017 radiocomeback som programleder på dab-kanalen Radio Vinyl.

Høsten 2002 ledet han Proffdrømmen på TV3, der Per Ciljan Skjelbred og Alexander Breidvik vant et treningsopphold på Liverpool Football Academy. Han har tidligere jobbet som reporter for TV3 på Mesterligasendingene og var fast reporter på indre bane da Rosenborg slo gjennom internasjonalt på andre halvdel av 90-tallet. Han har også vært tilknyttet TVNorge som programleder på ulike produksjoner.

I mai 2010 ble Dahl politisk rådgiver i Oslo Høyres bystyregruppe. Han har også vært nestleder i Grorud Høyre og medlem av Oslo Høyres representantskap.

 Referanser 
«Rune Dahl blir ny politisk rådgiver for ordfører Fabian Stang ». hoyre.no 12. april 2010. Besøkt 15. desember 2013.

Kategori:Norske radioprogramledere
Kategori:Vinnere av Prix Radio
Kategori:Norske sportsjournalister